|  |  |
| --- | --- |
|  | **Plansekretariatet**  Valdemarsgade 43  4760 Vordingborg  Telefon 55363636  Direkte 55362424  [www.vordingborg.dk](http://www.vordingborg.dk/)  Dorit Mahler Jensen  30-09-2014 |

**Referat af møde i Præstø Facaderåd**

Tirsdag den 19.august 2014 kl. 8:00 – 9:30

i mødelokale 2, 2. sal i Administrationsbygningen i Præstø.

Til stede:

Peter Bering

Anja Bille Hansen

Preben Jørgensen

Tom Andersen

Rene Sørensen

Berit Christensen

Inge Knudsen

Rasmus Evind

Dorit Mahler Jensen

Ikke til stede:

Randi Nielsen

**Dagsorden:**

1. **Kultur- og Infotavler**

Udpegning af repræsentant til arbejdsgruppe.

**Beslutning:**

Rasmus er valgt til facaderådets repræsentant.

**2. Adelgade 71 - tagvinduer**

Ansøgning om dispensation.

**Beslutning:**

Kommunens kompromisforslag har opbakning i facaderådet. Det var ikke et enigt facaderåd, der traf beslutningen.

**3. Adelgade 89/Rådhusstræde 1**

* Påbud om fjernelse af metalliste.
* Ansøgning om facadeændringer mod Adelgade
* Ansøgning om ændret facadefarve og oppudsning mod gårdrum

**Beslutning:**

Kommunen er i dialog med ansøger vedr. påbud om metalliste.

Facaderådet afventer yderligere ansøgning om udformning, materialevalg og farve på vinduerne. Facaderådet anbefaler, at der meddeles tilladelse til den ansøgte disponering af facaden.

Facaderådet afventer ansøgning vedr. ændret facade mod gårdrum.

**4. Havnestræde 4 – facadeændringer**

Ansøgning om ændring af facade.

**Beslutning:**

Det glæder facaderådet at der sker noget med det hjørne.

Facaderådet anbefaler, at der meddeles tilladelse til vindue mod gård og til at sætte en ekstra dør mod porten. Facaderådet anbefaler, at der meddeles afslag til nye større vinduer i facaden mod torvet. Facaderådet anbefaler, at ejer overvejer i stedet at anvende eksisterende blændinger på vestgavlen til at skabe ekstra lys i restauranten. Facaderådet anbefaler, at der meddeles afslag til markiserne.

**5. Adelgade 76 – udhængsskilt**

Ansøgning om opsætning af udhængsskilt ved pengeautomat.

**Beslutning:**

Facaderådet anbefaler, at der meddeles tilladelse til udhængsskiltet.

Der er isat galvaniseret port i facadens indhak, kommunen undersøger om der forudsættes ansøgning.

**6. Jomfrustræde 2a og 2B/Adelgade 115- genopførelsesprojekt**

Orientering om status.

**Beslutning:**

Orientering givet om at sagen nu går i gang. Rene tager billeder af de eksisterende facader. Facaderådet vil gerne se projektet næste gang.

**7. Tilpasning af forretningsorden**

Drøftelse af behov for tilføjelse i forretningsorden om udformning af dagsordener og referater – herunder drøftelse af facaderådets virken i møder.

**Beslutning:**

Facaderådet anbefaler at forretningsordenen ikke tilføjes møderegler.

**8. Eventuelt**

Bilagene ønskes lagt i ”Onlime” på nettet – Dorit undersøger muligheden hos IT.

Venlig hilsen

Dorit Mahler Jensen

Sekretær for Facaderådet